Komunita de Madrid

La Komunita de Madrid es una komunidad otonoma de Espanya topada en el sentro de la Peninsola Iberika, i ariento de akesta, en el sentro de la Meseta Sentrala. Topa kon las provinsias de Guadalajara, Kuenka, Toledo (Kastiya-La Mancha), Avila i Segovia (Kastiya i Leon). La Komunidad de Madrid es uniprovinsial, ansi ke non eksiste Diputasion. La su kapitala es Madrid, es tambien la kapital de Espanya. La su povlasion, estimada en 6.008.000 povladores, se konsentra en el area metropolitana. 

 Sembolos 
 Bandyera 
Trava la boya kolorada karmesi del pendon de Kastiya. Las siete estreyas son las de la konstelasion de la Lonsa Mayor i los sinko pikos de las estreyas arepresentan a las sinko provinsias serkanas a Madrid (Avila, Kuenka, Guadalfajara, Segovia i Toledo). Anke de komun se konosen komo las siete portas de entrada a Madrid.

 Istoria 
El teritorio de la aktuala Komunidad de Madrid fue una rejion poko emportante endurante el Emperio Romano, mankando a la sivdad de Complutum (aktuval Alcalá de Henares), kon kategorya de munisipio, por el que pasava el karrer ke ajuntaba la sivdad de Tarraco (Taragona) kon Emerita Augusta (Merida). Despues de la konkista del lugar a los muslimanes, el teritorio apartenesio al Reino de Kastiya. En el sikolo XVI, el rei Felipe II situvo la kapital de su reino en la sivdad de Madrid.

Deskues, la provinsia de Madrid hue parte de la rejion estorika yamada Kastiya la Nueva (junto a otras provinsias de Kastiya-La Mancha). La rejion se fizo en la aktual komunidad otonoma uniprovinsial del Estado de las otonomias fito de la transision espanyola, al meldar las grandes diferensias ekonomikas i de povlasion kon las otras provinsias kastiyanas i el fito de aguadrar la kapital de Espanya. 

El Estatuto de Otonomia fue aprovado el 1 de Marso de 1983. La provinsia de Madrid se konstituyo komo Komunidad Otonoma en basho de la Lei Organika 3/1983, del 25 de fevrero (BOE 1-3-83) i kon la denominasion de Komunidad de Madrid.

Desde su nasimiento, han sido eskojidos tres presidentes otonomikos: Joakin Legina (1983-1995) del PSOE; Alberto Ruiz-Gayardon (1995-2003); i Esperanza Agirre (2003 fista endagora), los ambos ultimos del PP.

 Jeografia 
La komunidad otonoma tiene una superfisie de 8.021,80 km². Los sus limites deskriben un triangolo ekilatero aproksimado en el ke la su base esta en el sud i el su vertise del nord en el puerto de Somosierra. Esta situvada en el sentro de la Meseta Sentral i en el nord de la Submeseta Sud, avisindada al nord i al ponyente kon Kastiya-Leon (provinsias de Segovia i Avila) i al levante i sud con Kastiya-La Mancha (provinsias de Toledo, Guadalfajara y Kuenka).

 Muntanyas i Elevasion 

La Komunidad de Madrid es karar de yana, pos esta emplazada en la parte nord de la sumbeseta sud, kon una altura medya de aproksimadamente 650 m. Solo ay varios serros de poka chikez i vayes pichones en el sud-levante. La Sierra de Guadarrama i la Somosierra apertenesientes al Sistema Sentral representan la zona muntanyosa de la komunidad, kon pikos ke pazan de los 2.000 m. Las ambas sierras estan en la parte nord-levante y nord de la provinsia. El piko mas grande de la Komunidad Otonoma es el Penyalara, kon 2.430 m. 

 Atamientos eksternos 

Kateggoría:Vikipedya:Artikolos kon grafia ladina
Katēggoría:Komunidad de Madrid